ประจำเดือนมาครั้งล่าสุดคือวันที่ 18-22กรกฎาคมค่ะ แล้วเดือนนี้เดือนสิงหา ตั้งแต่วันที่9จนถึงวันนี้วันที่14 เป็นเวลา6วันแล้วค่ะ มีเลือดออกจากช่องคลอดกระปริบกระปรอยค่ะ และมาเวลาที่เราเข้าห้องน้ำพอซับๆมีเลือดติดที่ทิชชูค่ะ เลือดคล้ายประจำเดือน ความรู้สึกอาการเหมือนตอนเป็นประจำเดือนค่ะ แต่พอใส่แคร์ฟรีก็ไม่มีเลือดอะไรออกมาเลยค่ะ มาแค่ตอนเข้าห้องน้ำ และตอนมีอะไรกับแฟนก็ไม่มีเลือดออกเลยนะคะ ไม่มีอาการปวดท้องอะไรเลยค่ะ ปกติประจำเดือนมา4-5วันค่ะ อยากทราบว่าเกิดจากอะไรคะ? ถ้าจะลองไปซื้อยามาทาน และถ้ายังไม่หาย ไปพบแพทย์แบบนี้ได้ไหมคะ?
สวัสดีค่ะ การมีเลือดออกทางช่องคลอด หากเป็นติดต่อกันเกิน 7 วันน่าจะเป็นภาวะที่ผิดปกติค่ะ ซึ่งอาจเกิดได้จาก การมีเนื้องอกในช่องคลอด/ปากมดลูก/มดลูก เนื้องอกที่ปากมดลูกหรือมดลูก อวัยวะภายในอุ้งเชิงกรานอักเสบ ฮอร์โมนรังไข่ไม่สมดุล หรือเป็นภาวะแทรกซ้อนจากการตั้งครรภ์โดยเบื้องต้นไม่ควรซื้อยาปรับฮอร์โมนใดๆมาใช้เอง งดการมีเพศสัมพันธ์ไปก่อน การให้ได้การวินิจฉัยที่แน่ชัดควรไปพบแพทย์เพื่อตรวจร่างกายเพิ่มเติม ร่วมกับอาจจะต้องตรวจยืนยันการตั้งครรภ์ด้วย ว่าจะเป็นภาวะแทรกซ้อนจากการตั้งครรภ์เช่นแท้งหรือท้องนอกมดลูกได้หรือเปล่า ซึ่งถ้าการมีเพศสัมพันธ์ไม่ได้ป้องกันก็มีโอกาสที่จะตั้งครรภ์ได้